
RAPORT  
asupra proiectului de Lege pentru  modificarea art. 3 alin. (2) din Legea nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea și completarea Legii fondului funciar nr. 18/1991

     În conformitate cu prevederile art.95 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, cu  proiectul de Lege pentru  modificarea art. 3 alin. (2) din Legea nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea și completarea Legii fondului funciar nr. 18/1991 transmis cu adresa nr.PLx. 382 din 18 septembrie 2019 şi înregistrat cu nr.4c-5/427/19.09.2019.
     La întocmirea raportului Comisia pentru agricultură, silvicultură, industrie alimentară şi servicii specifice a avut în vedere avizul favorabil al Consiliului Legislativ (nr. 341/24.04.2019) și avizul favorabil al Consiliului Economic și Social (nr. 1793/16.04.2019) precum și punctul de vedere al Guvernului (nr. 774/27.05.2019) de a nu susține adoptarea proiectului de lege sus menționat.
      Proiectul de lege a fost adoptat de Senat,  în şedinţa din  16 septembrie 2019.
     Proiectul de lege, potrivit art.75 alin.(1) şi (3) din Constituţia României, republicată, şi art. (92), alin.9. pct.1 din Regulamentul Camerei Deputaţilor,  este de competenţa decizională a Camerei Deputaţilor.
     Propunerea legislativă are ca obiect de reglementare  modificarea art. 3 alin. (2) din Legea nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea și completarea Legii fondului funciar nr. 18/1991, cu modificările și completările ulterioare.  
  În conformitate cu prevederile art.61 din Regulamentul Camerei Deputaţilor,   membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 15 octombrie 2019.    
     La lucrările Comisiei, membrii acesteia și-au înregistrat prezența conform listei de prezenţă. 
     În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, în unanimitate de voturi , să supună Plenului Camerei Deputaților spre dezbatere și adoptare raportul de respingere   al proiectului de Lege pentru modificarea art. 3 alin. (2) din Legea nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III alin. (1) din Legea nr. 169/1997 pentru modificarea și completarea Legii fondului funciar nr. 18/1991 deoarece lit. a) a art.3 cuprinde elemente esențiale în asigurarea identității de obiect la nivelul autorităților implicate: comisia județeană pentru stabilirea dreptului de proprietate privată asupra terenurilor , instanța de judecată și structura teritorială a autorității publice centrale care răspunde de silvicultură, competente teritorial. 
     În raport de obiectul şi conţinutul reglementării, propunerea legislativă face parte din categoria legilor ordinare.

